Stjórnstöð Landhelgisgæslunnar barst kl. 19:55 í gærkvöldi aðstoðarbeiðni vegna veikinda skipverja á íslensku togskipi sem var statt um 25 sml frá landi . Ástand sjúklings var ekki metið lífshættulegt en samt sem áður þyrfti viðkomandi að komast sem fyrst til læknis . Þyrluvakt var kölluð út kl. 20:02 og fór TF-GNA í loftið frá Reykjavíkurflugvelli kl. 20:39 . Komið var að skipinu kl 21:58 þegar það var statt um 14 sml frá landi . Sigu læknir og sigmaður um borð og undirbjuggu sjúkling undir flutning og var hann síðan hífður um borð . Haldið var frá skipinu kl. 22:24 og lent á Reykjavíkurflugvelli kl. 23:40 þar sem sjúkrabifreið beið og flutti sjúkling á Landspítalann .